《买隐》
宋代·陈辉

买隐山村迹已深，轩车过客莫相寻。清泉白石通幽趣，野鹤溪鸥达素心。

看罢晴云峰有色，钓馀寒月水成阴。许由原有高风在，未辍箕山得意吟。

作者简介：陈辉，字晦叔，福唐（今福建福清）人。高宗绍兴三十一年（1161）再知赣州。孝宗隆兴元年（1163）以两浙转运使兼知临安府，二年，改建宁府，又改湖州。乾道元年（1165）知广州（清雍正《广东通志》卷二六）。